බස්නාහිර පළාතේ පාසල්වල 5, 11 සහ 13 ශ්‍රේණි හැර අනෙකුත් ශ්‍රේණි අප්‍රේල් 19 වනදා ආරම්භ කරන බව අධ්‍යාපන අමාත්‍ය මහාචාර්ය ජී.එල්. පීරිස් අද ප්‍රකාශ කළා.මේ අතර, කොරෝනා වෛරසය හේතුවෙන් කඩාවැටී තිබූ සංචාරක කර්මාන්තය නැවත ප්‍රවර්ධනය කිරීම පිළිබඳ සාකච්ඡාවක් සෞඛ්‍ය අමාත්‍යාංශයේ අද පැවැත්වුණේ අමාත්‍යවරුන් වන ප්‍රසන්න රණතුංග සහ පවිත්‍රා වන්නිආරච්චිගේ ප්‍රධානත්වයෙන්.එසේම ඩුබායි හි සංචාරයක නිරතව සිටින අතරතුර අමාත්‍ය නාමල් රාජපක්ෂ කොරෝනා වසංගතය හේතුවෙන් එහි සිරව සිටින ශ්‍රී ලාංකිකයන් පිරිසක් හමුව ඇති අතර, ඔවුන් කඩිනමින් මෙරටට ගෙන්වාගැනීමට කටයුතු සම්පාදනය කළ බව ඔහුගේ නිල ට්විටර් ගිණුමේ සඳහන් කර තිබුණා.මේ අතර ආසාදිත තරුණියක් වාර්තාවීමත් සමඟ පසුගිය 25 වනදා දෙයියන්දර නගරයේ උත්සව ශාලාවක පැවති මංගල උත්සවයකට සහභාගි වූ 63 දෙනෙකු සමන්විත පිරිසක් නිරෝධායනයට යොමු කිරීමට පියවර ගෙන තිබෙනවා.අද දිනයේදී තවත් කොරෝනා ආසාදිතයන් 240 දෙනෙකු සුවය ලබා පිටව යෑමත් සමඟ මෙරට කොරෝනා ආසාදනය වී සුවය ලැබූ සංඛ්‍යාව 82,753 දක්වා ඉහළ ගියා.